Πως θα σου φαινόταν εάν σου δινόταν η ευκαιρία να παράγεις μόνος σου το ρεύμα που καταναλώνεις στο σπίτι σου, εξοικονομώντας ένα σημαντικό ποσό των οικογενειακών σου δαπανών και αυξάνοντας ταυτόχρονα και την αξία του ακινήτου σου; Και εάν, επιπλέον, η ενέργεια που θα χρησιμοποιούσες ήταν φιλική στο περιβάλλον, συμβάλλοντας με τον τρόπο αυτό στην αντιμετώπιση της κλιματικής αλλαγής;

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Το κρυπτονόμισμα γνωστό ως “bitcoin” φαίνεται πως έχει μπει για τα καλά στη ζωή μας. Την ίδια ώρα που στη Νέα Ζηλανδία έχει ξεκινήσει ήδη από την 1η Σεπτεμβρίου η πειραματική εφαρμογή πληρωμής των μισθών των υπαλλήλων σε κρυπτονόμισμα, ένας Θεσσαλονικιός ιδιοκτήτης αρτοποιείου στο κέντρο της πόλης υιοθετεί τον συγκεκριμένο τρόπο πληρωμής στο κατάστημα του.Ο Στράτος Ιγγλεζάκης, μιλώντας στο Αθηναϊκό και Μακεδονικό Πρακτορείο Ειδήσεων για την επιλογή να πληρώνεται τις χωριάτικες τυρόπιτες, τα κουλούρια, τα ψωμιά και όλα τα προϊόντα του και σε “bitcoin”, επισημαίνει ότι θεωρεί ασφαλή τη συγκεκριμένη συναλλαγή, «καθώς (τα bitcoins) είναι αναγνωρισμένα από την ΕΕ και ήδη σχεδιάζει ένα ενιαίο φορέα οργάνωσης και χρήσης του συγκεκριμένου νομίσματος».«Είναι λίγοι αυτοί που επιλέγουν να πληρώσουν σήμερα με “bitcoin” και είναι κυρίως νέοι αλλά σχεδόν όλοι οι πελάτες» διευκρινίζει ο κ. Ιγγλεζάκης, «ρωτάνε και ενδιαφέρονται να μάθουν περισσότερα».«Ο λόγος που αποφάσισα να το εφαρμόσω στο κατάστημα μου τις συναλλαγές με “bitcoin” είναι η αγάπη μου για την τεχνολογία, η ελευθερία που προσφέρει σαν ένα αποκεντρωμένο νόμισμα και βέβαια η ασφάλεια στις συναλλαγές», αναφέρει και προσθέτει ότι «είναι μία σημαντική μακροχρόνια επένδυση για την επιχείρηση μας».Σε μια προσπάθεια να περιγράψει τον τρόπο με τον οποίο γίνονται οι συναλλαγές είπε πως «μια τυρόπιτα που κοστίζει 1.80 ευρώ, σε “bitcoin” αντιστοιχεί σε 0.00023760 bitcoins, όταν το ένα “bitcoin” σήμερα κοστίζει 7.430 ευρώ. Απλά κατεβάζεις την εφαρμογή, δημιουργείς λογαριασμό και προχωράς σε αγορές. Έχεις δύο επιλογές, είτε με τη χρήση “wallet” και ανώνυμου λογαριασμού είτε με τα στοιχεία σου σε ηλεκτρονικό ανταλλακτήριο, ακολουθώντας τις ίδιες διαδικασίες που εφαρμόζονται στις τράπεζες. Το ένα "bitcoin", όπως και το ένα ευρώ, έχει υποδιαιρέσεις σε 100 εκατομμύρια “satoshi”. Το όνομα Satoshi ανήκει στον δημιουργό του, που παραμένει άγνωστος» όπως επισημαίνει ο κ. Ιγγλεζάκης.«Ο όρος κρυπτονόμισμα» εξηγεί, «δεν είναι κάτι κρυφό, όπως θεωρεί ο περισσότερος κόσμος, αλλά είναι βασισμένος στην κρυπτογράφηση, η οποία χρησιμοποιείται για να γίνονται με ασφάλεια οι συναλλαγές».